stanford-oval/wikipedia huggingface dataset:
มินามาตะ ภาพถ่ายโลกตะลึง

| มินามาตะ ภาพถ่ายโลกตะลึง |
| --- | --- |
ใบปิดภาพยนตร์ไทย
กำกับ: แอนดรูว์ เลวิทาส
บทภาพยนตร์: เดวิด เคสส์เลอร์
สร้างจาก: มินามาตะ โดย ไอลีน มิโอโกะ สมิธ ยูจีน สมิธ
อำนวยการสร้าง:   จอห์นนี เดปป์  แอนดรูว์ เลวิทาส  Sam Sarkar  คีวาน ฟาน ทอมป์สัน 
นักแสดงนำ:   จอห์นนี เดปป์  ฮิโรยูกิ ซานาดะ  มินามิ ฮินาเซะ  จุน คูนิมูระ  เรียว คาเซะ  ทาดาโนบุ อาซาโนะ  บิล นาย 
กำกับภาพ: เบอนัว เดลโฮมเม
ตัดต่อ: นาธาน นูเจนต์
ดนตรีประกอบ: รีวอิจิ ซากาโมโตะ
บริษัทผู้สร้าง:   อินจีเนียส  เมทัลเวิร์กพิกเจอร์  Infinitum Nihil  วิลเดอร์เนสฟาวนด์เดชันโกลบอล  
ผู้จัดจำหน่าย:   เวอร์ติโกรีลิสซิง (สหราชอาณาจักร)  Iervolino & Lady Bacardi Entertainment Samuel Goldwyn Films (สหรัฐ) 
วันฉาย:   21 กุมภาพันธ์ ค.ศ. 2020 (2020-02-21) (แบร์ลีดาเลอ)  13 สิงหาคม ค.ศ. 2021 (2021-08-13) (สหราชอาณาจักร)  11 กุมภาพันธ์ ค.ศ. 2022 (2022-02-11) (สหรัฐ) 
ความยาว: 115 นาที
ประเทศ:   สหรัฐ  สหราชอาณาจักร 
ภาษา:   ภาษาอังกฤษ  ภาษาญี่ปุ่น 
ทำเงิน: $1.7 ล้าน
มินามาตะ ภาพถ่ายโลกตะลึง (อังกฤษ: Minamata) เป็นภาพยนตร์ดรามาโดย แอนดรูว์ เลวิทาส ได้รับเค้าโครงจากหนังสือในชื่อเดียวกันโดย ไอลีน มิโอโกะ สมิธ และ ยูจีน สมิธ ภาพยนตร์นำแสดงโดย จอห์นนี เดปป์ (เป็นผู้อำนวยการผลิตด้วยเช่นกัน) แสดงเป็น ดับเบิลยู. ยูจีน สมิธ ช่างภาพชาวอเมริกันผู้บันทึกเหตุการณ์และผลกระทบของประชาชนในเมืองมินามาตะที่ได้รับพิษจากสารปรอท ภาพยนตร์ได้รับการฉายเป็นครั้งแรกที่เทศกาลภาพยนตร์นานาชาติเบอร์ลินในวันที่ 21 กุมภาพันธ์ ค.ศ. 2020 และที่งานประกาศผลรางวัลออสการ์ ครั้งที่ 94 ใน ค.ศ. 2022 มินามาตะ ภาพถ่ายโลกตะลึง ได้รับการจัดอันดับให้อยู่ในลำดับที่สามในการแข่งขันออสการ์แฟนเฟเวอริท
เรื่องย่อ

ใน ค.ศ. 1971 ช่างภาพชาวอเมริกัน ดับเบิลยู. ยูจีน สมิธ ที่มีชื่อเสียงจากการถ่ายภาพเล่าเรื่อง (photographic essay) จำนวนมากตีพิมพ์ในนิตยสารไลฟ์ กลายเป็นคนสันโดษ ขณะที่อยู่ระหว่างงานมอบหมายอื่น ไอลีนที่มีใจรักในอาชีพนักแปลภาษาญี่ปุ่นขอร้องให้สมิธเยี่ยมเมืองมินามาตะเพื่อถ่ายภาพและบันทึกเหตุการณ์การระบาดของพิษจากสารปรอทและโรตมินามาตะ ไอลีนสามารถโน้มนาวสมิธให้เปิดโปงความเสียหายและความทุกข์ยากจากความโลภภาคธุรกิจ (corporate greed) โดยมีตำรวจท้องถิ่นและรัฐบาลเป็นผู้สมรู้ร่วมคิด
สมิธเดินทางไปยังมินามาตะในประเทศญี่ปุ่นเพื่อบันทึกเหตุการณ์การระบาดของโรคมินามาตะในชุมชนใกล้ชายฝั่ง โรคดังกล่าวเกิดจากมลพิษโรงงานซึ่งเชื่อมโยงกับกิจกรรมต่าง ๆ ของบริษัทชีวเคมี Chisso สมิธต้องเอาชนะความเชื่อใจของชุมชนที่แตกหักและบริษัทที่ทรงพลังเพียงกล้องมินอลตาของเขาเท่านั้น ในขณะเดียวกันเขาต้องหาภาพที่จะช่วยนำเรื่องราวดังกล่าวมาเปิดเผยให้แก่โลก ด้วยเหตุนี้สมิธตกเป็นเหยื่อของการแก้แค้นอย่างรุนแรง เขาจึงถูกนำตัวส่งกลับสหรัฐอย่างเร่งด่วน อย่างไรก็ตาม รายงานนี้ทำให้เขาเป็นบุคคลสำคัญในวงการการถ่ายภาพวารสารศาสตร์
นักแสดง

จอห์นนี เดปป์ แสดงเป็น ดับเบิลยู. ยูจีน สมิธ
อากิโกะ อิวาเซะ แสดงเป็น มาซาโกะ มัตสึมูระ
แคทเธอรีน เจนกินส์ แสดงเป็น Millie
บิล นาย แสดงเป็น โรเบิร์ต เฮย์ส
มินามิ แสดงเป็น ไอลีน มิโอโกะ สมิธ
ทาดาโนบุ อาซาโนะ แสดงเป็น ทัตสึโนะ มัตสึมูระ
เรียว คาเซะ แสดงเป็น คิโยชิ
ฮิโรยูกิ ซานาดะ แสดงเป็น มิตสึโอะ ยามาซากิ
จุน คานิมูระ แสดงเป็น จุนอิจิ โนจิมะ
โยซูเกะ โฮโซอิ แสดงเป็น ไดกิ
ลิลลี โรบินสัน แสดงเป็น ดิอันดรา
การผลิต

ในวันที่ 23 ตุลาคม ค.ศ. 2018 ได้รับการประกาศว่า จอห์นนี เดปป์ จะแสดงในภาพยนตร์ดรามาเป็นนักถ่ายภาพวารสาร ยูจีน สมิธ และมี แอนดรูว์ เลวิทาส เป็นผู้เขียนและกำกับภาพยนตร์ แต่เดิมได้รับการเสนอค่าตัวสำหรับการแสดงเป็นจำนวนเงิน 6 ล้านดอลลาร์ เดปป์เจรจาให้ลดเหลือที่ 3 ล้านดอลลาร์เพื่อให้ภาพยนตร์อยู่ภายใต้เงินทุนจำนวนน้อยที่สุด การถ่ายทำเริ่มต้นเมื่อเดือนมกราคม ค.ศ. 2019 โดย บิล นาย, มินามิ ฮินาเซะ, ฮิโรยูกิ ซานาดะ, ทาดาโนบุ อาซาโนะ, เรียว คาเซะ และ จุน คานิมูระ ร่วมแสดงเพิ่มเติม การถ่ายทำเกิดขึ้นในประเทศญี่ปุ่น, ประเทศเซอร์เบีย, และประเทศมอนเตเนโกร
นักประพันธ์ดนตรีชาวญี่ปุ่น รีวอิจิ ซากาโมโตะ ได้รับการว่าจ้างให้ประพันธ์ดนตรีประกอบภาพยนตร์
แหล่งข้อมูลอื่น

Minamata ที่อินเทอร์เน็ตมูวีเดตาเบส
World Socialist Web Site - Minamata: How a Japanese corporation poisoned a community and an American photographer fought to expose it
World Socialist Web Site - Acclaimed photographer Stephen Dupont denounces MGM’s "burying" of Minamata in North America
World Socialist Web Site - Director Andrew Levitas discusses "Minamata" and its creative underpinnings
เสือหวัด

| สวัสดิ์ โพธิ์หอม |
| --- | --- |
ภาพเปรียบเทียบกลุ่มโจร "เสือหวัด"
เกิด: พ.ศ. 2460 กว่าๆ จังหวัดสุพรรณบุรี ประเทศสยาม
เสียชีวิต: พ.ศ. 2491 จังหวัดสุพรรณบุรี ประเทศไทย
สัญชาติ: ไทย
อาชีพ: ชาวนา, โจร
เสือหวัด หรือ เสือสวัสดิ์ เป็นจอมโจรเมืองสุพรรณ ร่วมสมัยกับ เสือฝ้าย, เสือดำ, เสือใบ, เสือมเหศวร เรื่องราวของเสือหวัดยังไม่ชัดเจน ปรากฏข้อมูลว่าเป็นเสือ (โจร) ที่มีประวัติร้ายกาจ และค่าหัวสูง ออกปล้นในพื้นที่ภาคกลาง ภาคตะวันตก เช่น จังหวัดสุพรรณบุรี จังหวัดพระนครศรีอยุธยา จังหวัดนครปฐม จังหวัดกาญจนบุรี
ประวัติ

เสือหวัด มีชื่อจริงว่า นายสวัสดิ์ ชื่อเล่นว่า นายหวัด นามสกุล โพธิ์หอม เกิดที่บ้านตำบลมดแดง อำเภอศรีประจันต์ จังหวัดสุพรรณบุรี เมื่อราว พ.ศ. 2460 กว่าๆ
นายสวัสดิ์ เติบโตในครอบครัวประกอบอาชีพเกษตรกรรม ช่วยบิดามารดาทำนา กระทั่งวัยหนุ่ม คืนหนึ่งมีโจรลักควายในหมู่บ้าน นำควายมาทางบ้านนายสวัสดิ์ นายสวัสดิ์ถูกเข้าใจผิดว่าเป็นโจร เจ้าหน้าที่จึงดำเนินการจับกุม ดำเนินคดีและส่งตัวคุมขัง ณ เรือนจำแห่งหนึ่งในกรุงเทพมหานคร
ระหว่างถูกคุมขังมีเจ้าหน้าที่ออกอุบายว่าจะปล่อยตัวนายสวัสดิ์กับนักโทษอีกจำนวนหนึ่ง แต่ต้องไปปล้นทรัพย์สินเพื่อนำมาแลกกับอิสรภาพ ภายหลังได้มีการตลบหลังเพื่อปิดปาก แต่นายสวัสดิ์กับพรรคพวกบางคนหลบหนีไปได้ ถูกตั้งข้อหาอุกฉกรรจ์ จึงแยกย้ายหลบหนีคนละทิศทาง
ชีวิตระหว่างที่เป็นเสือ

นายสวัสดิ์หลบหนีซ่อนตัวอยู่ในพื้นที่ภาคตะวันออกเฉียงเหนือระยะเวลาหนึ่ง ระหว่างนั้นเจ็บป่วยจนแทบเอาชีวิตไม่รอด เมื่อรักษาตัวหายดีแล้ว ทราบข่าวกิตติศัพท์ของเสือฝ้ายที่จังหวัดสุพรรณบุรีซึ่งเป็นบ้านเกิด จึงลอบเข้าพื้นที่พบเสือฝ้าย เข้าร่วมเป็นสมาชิกในชุมโจรเสือฝ้ายซึ่งมีขนาดใหญ่ที่สุดในขณะนั้น
ระหว่างอยู่ในชุมโจรเสือฝ้ายออกปล้นหลายพื้นที่ อาทิ จังหวัดพิจิตร จังหวัดนครสวรรค์ จังหวัดชัยนาท จังหวัดสิงห์บุรี จังหวัดอ่างทอง จังหวัดพระนครศรีอยุธยา จังหวัดสุพรรณบุรี โดยปล้นเฉพาะผู้ที่มีฐานะร่ำรวย แล้วนำทรัพย์สินบางส่วนไปแจกจ่ายชาวบ้านเพื่อเป็นการปิดปากการให้เบาะแส และมอบให้เจ้าหน้าที่บางรายที่ทุจริตรับสินบน ส่งผลให้ชุมโจรเสือฝ้ายหนีรอดจากการจับกุมได้เสมอ
เสือหวัดมีฝีมือร้ายกาจ ค่าหัวสูง มีลักษณะนิสัย พูดน้อย ใจนักเลง มักนำทรัพย์สินที่ปล้นได้ส่วนของตนแจกจ่ายแก่คนรอบข้าง โดยมีเพื่อนสนิทในชุมโจรเดียวกัน คือ เสือใบ และเสืออิ่ม ทองแดง
เมื่อเสือฝ้ายวางมือจากการปล้น เสือหวัด เสืออิ่ม ทองแดง จึงตั้งกลุ่มโจรขึ้นใหม่ ออกปล้นเรือโยง เรือบรรทุก ในย่านแม่น้ำลำคลอง พื้นที่จังหวัดสุพรรณบุรี จังหวัดพระนครศรีอยุธยา จังหวัดนครปฐม จังหวัดกาญจนบุรี
เสือหวัดเคยก่อคดีอุกอาจนำพรรคพวกปล้นบ้านนายอำเภอแห่งหนึ่ง ถูกนายอำเภอใช้ปืนลูกซองยิงตกลงจากบ้าน แต่ไม่ได้รับบาดเจ็บใดๆ จับตัวนายอำเภอและสมาชิกในบ้านมัดไว้ แล้วปล้นเอาทรัพย์สินและปืนทองของนายอำเภอไปด้วย
มรณกรรม

พ.ศ.2491 เสือหวัดเดินทางไปเยี่ยมครอบครัวที่บ้านเกิด ขากลับได้รับชายฉกรรจ์จำนวนหนึ่งไปสมทบเป็นสมาชิกกลุ่มโจร จากนั้นจึงร่วมมือกับเสืออิ่ม ทองแดง และพรรคพวกปล้นเรือพ่วงที่บ้านบางซอ อำเภอสองพี่น้อง จังหวัดสุพรรณบุรี แล้วถูกร้อยตำรวจเอก ยอดยิ่ง สุวรรณาคร (ยศในขณะนั้น) พร้อมกองกำลังเจ้าหน้าที่กองปราบควบคุมตัว นำไปวิสามัญฆาตกรรมในพื้นที่หมู่ที่ 5 ตำบลบางใหญ่ อำเภอบางปลาม้า จังหวัดสุพรรณบุรี ทิ้งศพตากแดดประจานไว้เป็นเวลาหลายวัน กระทั่งผู้ใหญ่สวาท ผู้ใหญ่บ้านหมู่ที่ 5 ได้ทำการฌาปนกิจศพ ณ กลางท้องทุ่งนั้น
ดูเพิ่ม

เสือฝ้าย
เสือใบ
6.2.12

6.2.12 (หกสองสิบสอง) เป็นการรวมตัวของศิลปินของค่าย จีเอ็มเอ็ม แกรมมี่ มีงานแถลงเกี่ยวกับอัลบั้มนี้ในปลายปี 2538 และออกจำหน่ายในวันที่ 26 ธันวาคม พ.ศ. 2538 ศิลปินที่ร่วมร้องเพลงในอัลบั้มนี้ ประกอบด้วย คริสติน่า อากีล่าร์, เจตริน วรรธนะสิน, ปฏิภาณ ปฐวีกานต์, ทาทา ยัง, วงยูเอชที นอกจากนี้ อัลบั้มนี้ยังได้เปิดตัว นัท มีเรีย ในฐานะศิลปินเป็นครั้งแรก โดยศิลปินแต่ละคนจะร้องเพลงคนละ 2 เพลง อัลบั้ม 6.2.12 มีเพลงขึ้นชาร์ตแทบทุกเพลง เช่น "อย่าทำ อย่าทำ" ของนัท มีเรีย, "รักกันเลย" ของมอส ปฏิภาณ, "คนแบบฉัน" ของทาทา ยัง และ "ทุกนาทีให้เธอ" ของวงยูเอชที
6.2.12 ได้กลายเป็นปรากฏการณ์ของวงการเพลงในช่วงนั้น ซิงเกิลซีดีที่ออกจำหน่ายทำยอดขายมากกว่า 2 ล้านชุดภายในระยะเวลาเพียง 1 เดือน ยอดขายอัลบั้มเต็มได้รับรางวัลแผ่นเสียงทองคำขาวภายใน 1 สัปดาห์ และเทศกาลคอนเสิร์ต 6-2-12 จัดที่สนามกีฬากองทัพบกยังกลายเป็นคอนเสิร์ตที่มีคนดูมากที่สุดของคอนเสิร์ตค่ายเพลงแกรมมี่อีกด้วย
ปี พ.ศ. 2549 รายการเพลงของแกรมมี่จัดให้ปรากฏการณ์ 6.2.12 เป็นอันดับ 10 ของ 50 ปรากฏการณ์ในวงการเพลงของแกรมมี่ที่มีคนพูดถึงที่สุด (อังกฤษ: 50 Coolest Trendsetters of Pop Culture)
ศิลปินที่มาร้องในโปรเจกต์

คริสติน่า อากีล่าร์
เจ เจตริน
มอส ปฏิภาณ
ยูเอชที
ทาทา ยัง
นัท มีเรีย
เครดิตอัลบั้ม

Album : 6.2.12
singer : คริสติน่า อากีล่าร์, ปฏิภาณ ปฐวีกานต์, ทาทา ยัง, นัท มีเรีย, ยูเอชที, เจตริน วรรธนะสิน
release Date : 26 ธันวาคม 2538
label : GMM Grammy PCL.
track : 12
executive Producer : เรวัต พุทธินันทน์
production Co-ordinator : นิติพงษ์ ห่อนาค
producer : โสฬส ปุณกะบุตร, ธนา ลวสุต
co-Producer : จักราวุธ แสวงผล
piano : ชุมพล สุปัญโญ, อภิไชย เย็นพูนสุข, ธนา ลวสุต
guirtars : ธนา ลวสุต, ไกรภพ จันทร์ดี (กบ ไมโคร)
synthesizer Programming Drum Programming Sound Design Special FX : พี่ติ๊ด (โสฬส ปุณกะบุตร), น้องปอนด์ (ธนา ลวสุต)
chorus : แหม่ม (สุกานดา บุญยธรรมมิก), ปุ้ม (อรวรรณ เย็นพูนสุข), ปอนด์ (ธนา ลวสุต), โบ (สุนิตา ลีติกุล), อัลเบิร์ท เดม่อน (เบิร์ท UHT)
record : ศรีสยาม Studio
engineers : พี่ไพรัช, พี่แอ๊ด,พี่หิน, เวช, หมู, สุริยา, อู๊ด
mixdown x 2 : โสฬส ปุณกะบุตร, ปณต สมานไพสิฐ, ธนา ลวสุต
vocal Director x 2 : พี่เต๋อ (เรวัต พุทธินันทน์), พี่โอม (ชาตรี คงสุวรรณ), พี่ติ๊ด (โสฬส ปุณกะบุตร), พี่อ้อม (ชุมพล สุปัญโญ), ปอนด์ (ธนา ลวสุต), แว่น (จักราวุธ แสวงผล
รายชื่อเพลง

แล้วมารักกันต่อ - คริสติน่า อากีล่าร์
รักกันเลย - ปฏิภาณ ปฐวีกานต์ (มอส)
คนแบบฉัน - ทาทา ยัง
อย่าทำ อย่าทำ - นัท มีเรีย
พันธุ์เพ้อเจ้อ - ยูเอชที
ชีวิต ความรัก น้ำใจ - เจตริน วรรธนะสิน (เจ)
เตรียมไว้เลย - ทาทา ยัง
ไม่เคยลืม - เจตริน วรรธนะสิน (เจ)
จากเพื่อนคนหนึ่ง - นัท มีเรีย
ฉันจะรอดู - คริสติน่า อากีล่าร์
สาหัส - ปฏิภาณ ปฐวีกานต์ (มอส)
ทุกนาทีให้เธอ - ยูเอชที
ซิงเกิล

อัลบั้ม 6.2.12 มีการออก Mini CD Single 3 แผ่น
1. มอส & นัท
รักกันเลย/จากเพื่อนคนหนึ่ง
2. เจ & ทาทา
ชีวิต ความรัก น้ำใจ/คนแบบฉัน
เทศกาลคอนเสิร์ต 6.2.12

สืบเนื่องจากอัลบั้ม 6.2.12 ประสบความสำเร็จอย่างสูงในช่วงปลายปี พ.ศ. 2538 และซิงเกิลของอัลบั้มนี้มียอดขายถึง 2 ล้านชุดภายใน 1 สัปดาห์เท่านั้น ค่ายแกรมมีจึงได้จัด "เทศกาลคอนเสิร์ต 6.2.12" เพื่อเป็นการขอบคุณแฟนเพลงทั่วประเทศ คอนเสิร์ตนี้จัดขึ้นที่สนามกีฬากองทัพบก เมื่อวันที่ 10 กุมภาพันธ์ พ.ศ. 2539 คอนเสิร์ตครั้งนี้มีผู้ชมเข้าชม 5 หมื่นคน ทำสถิติคอนเสิร์ตที่มีผู้ชมสูงสุดในประวัติศาสตร์ของแกรมมี่ในตอนนั้น
คอนเสิร์ต 6.2.13

แกรมมี่จะจัดโปรเจกต์พิเศษ 6 2 12 เดอะรีเทิร์น เมื่อวันที่ 3-5 พฤษภาคม 2556 โดย 5 ศิลปิน และ 1 กลุ่มอดีตบอยแบนด์จะกลับมารวมตัวกันอีกครั้ง ภายใต้ชื่อ "6 2 13 Concert" ซึ่งเป็นการเรียกร้องของแฟนเพลง ควบคุมการผลิตโดย สายทิพย์ มนตรีกุล ณ อยุธยา ณ รอยัล พารากอน ฮอลล์  และ ปลายปีมีการ restage ณ อิมแพ็ค อารีน่า เมืองทองธานี เมื่อวันที่ 9-10 พฤศจิกายน 2556
ซิสติก ไฟโบรซิส

| Cystic fibrosis |
| --- | --- |
ชื่ออื่น: Mucoviscidosis

Clubbing in the fingers of a person with cystic fibrosis
สาขาวิชา: Medical genetics, pulmonology
อาการ: Difficulty breathing, coughing up mucus, poor growth, fatty stool
การตั้งต้น: Symptoms recognizable ~6 month
ระยะดำเนินโรค: Long term
สาเหตุ: Genetic (autosomal recessive)
วิธีวินิจฉัย: Sweat test, genetic testing
การรักษา: Antibiotics, pancreatic enzyme replacement, lung transplantation
พยากรณ์โรค: Life expectancy between 42 and 50 years (developed world)
ความชุก: 1 in 3,000 (Northern European)
ซิสติก ไฟโบรซิส (อังกฤษ: cystic fibrosis) เป็นโรคทางพันธุกรรมชนิดหนึ่งหนึ่ง ส่งผลให้ปอดทำงานผิดปกติ อวัยวะอื่น ๆ ที่ผิดปกติด้วยได้แก่ ตับอ่อน ตับ ไต และลำไส้ ในระยะยาวผู้ป่วยจะมีอาการหายใจลำบาก มีเสมหะปริมาณมากทำให้ไอมาก และเกิดปอดติดเชื้อได้บ่อย อาการอื่น ๆ ที่อาจพบได้ ได้แก่ ไซนัสอักเสบ การเจริญเติบโตช้า อุจจาระเป็นมัน นิ้วมือนิ้วเท้ามีลักษณะปุ้ม และเป็นหมันในผู้ป่วยชาย ผู้ป่วยมักมีอาการและความรุนแรงที่แตกต่างกันไปในแต่ละราย
โรคนี้ถ่ายทอดทางพันธุกรรมแบบออโตโซมลักษณะด้อย เกิดจากการกลายพันธุ์ในยีนทั้งสองชุดที่ทำหน้าที่สร้างโปรตีนที่ชื่อว่าซีเอฟทีอาร์ หากมีการกลายพันธุ์ในยีนนี้เพียงชุดเดียวจะเป็นพาหะ และไม่มีอาการของโรค ซีเอฟทีอาร์มีหน้าที่สำคัญในการสร้างสารคัดหลั่ง ได้แก่ เหงื่อ สารคัดหลั่งในทางเดินอาหาร และมูกต่างๆ เมื่อซีเอฟทีอาร์ไม่ทำงาน สารคัดหลั่งเหล่านี้จะมีลักษณะที่เหนียวข้นผิดปกติ การวินิจฉัยทำได้โดยการตรวจเหงื่อ และการตรวจพันธุกรรม ในบางประเทศจะมีการตรวจคัดกรองโรคนี้ในทารกแรกเกิดทุกคน
ปัจจุบันยังไม่มีวิธีรักษาโรคนี้ให้หายขาด การเกิดปอดติดเชื้อในแต่ละครั้งสามารถรักษาได้โดยใช้ยาปฏิชีวนะ ทั้งแบบกิน แบบพ่น และแบบฉีดเข้าหลอดเลือดดำ ในบางกรณีอาจต้องให้ผู้ป่วยใช้ยาปฏิชีวนะ เช่น อะซิโทรมัยซินต่อเนื่องระยะยาว การพ่นด้วยน้ำเกลือเข้มข้นและยาซาลบูทามอลอาจมีประโยชน์ในขณะที่มีอาการทางระบบหายใจ ในรายที่การทำงานของปอดแย่ลงมากอาจต้องทำการผ่าตัดปลูกถ่ายปอดใหม่ การรักษาอื่นที่มีความสำคัญโดยเฉพาะในผู้ป่วยอายุน้อยคือการใช้เอนไซม์ทดแทนเอนไซม์จากตับอ่อน และการเสริมวิตามินชนิดที่ละลายในไขมัน การใช้เทคนิกระบายเสมหะจากทางเดินหายใจ เช่น การทำกายภาพปอด มีประโยชน์ในระยะสั้น แต่ประโยชน์ในระยะยาวยังไม่เป็นที่ชัดเจน อายุขัยโดยเฉลี่ยของผู้ป่วยโรคนี้ในประเทศที่พัฒนาแล้วอยู่ที่ 42-50 ปี ผู้เสียชีวิตส่วนใหญ่เสียชีวิตจากอาการทางปอด
โรคนี้พบได้บ่อยที่สุดในคนเชื้อชาติยุโรปเหนือ โดยพบได้ประมาณ 1 คน ในทารกแรกเกิด 3,000 คน คนเชื้อชาตินี้โดยทั่วไปประมาณ 1 ใน 25 คน จะเป็นพาหะของโรคนี้ โรคนี้พบได้น้อยในคนเชื้อชาติเอเชียและแอฟริกัน ในเอเชียจะพบผู้ป่วยโรคนี้ 1 ราย ต่อ 100,000 ทารกคลอดมีชีวิต มีการบรรยายถึงโรคนี้เอาไว้เป็นการเฉพาะครั้งแรกเมื่อ ค.ศ. 1938 โดยโดโรธี แอนเดอร์เซน ส่วนคำบรรยายถึงอาการป่วยที่เข้าได้กับโรคนี้พบได้ย้อนไปถึง ค.ศ. 1595 ชื่อ "ซิสติก ไฟโบรซิส" หมายถึงลักษณะทางพยาธิวิทยาที่พบในตับอ่อน ซึ่งจะพบว่ามีเนื้อเยื่อพังผืด (ไฟโบรซิส) และถุงน้ำ (ซิสต์) อยู่ภายใน
สาเหตุ

ซิสติก ไฟโบรซิสเกิดจากการกลายพันธุ์ของยีน CFTR (cystic fibrosis transmembraneconductance regulator) โดยการกลายพันธุ์ที่พบบ่อยที่สุดคือการกลายพันธุ์แบบ ΔF508 ซึ่งเป็นการหลุดหายของนิวคลีโอไทด์สามตัว ทำให้ไม่มีการแปลรหัสเป็นกรดอะมิโนฟีนิลอะลานีน (F) ที่ตำแหน่งที่ 508 ของโปรตีนนี้ การกลายพันธุ์นี้เป็นสาเหตุประมาณ 66-70% ของผู้ป่วยโรคนี้ทั้งหมดทั่วโลก และประมาณ 90% ของผู้ป่วยโรคนี้ในสหรัฐอเมริกา อย่างไรก็ดียังมีการกลายพันธุ์อีกกว่า 1500 แบบ ที่ทำให้เกิดซิสติก ไฟโบรซิสได้ คนปกติส่วนใหญ่มียีน CFTR ที่ทำงานได้เป็นปกติอยู่สองชุด (สองอัลลีล) แม้จะมียีนนี้ที่ทำงานได้ปกติเพียงอันเดียวก็ไม่ทำให้คนคนนั้นมีอาการของโรค โดยจะเป็นโรคก็ต่อเมื่อไม่มีอัลลีลใดเลยที่สามารถสร้างโปรตีน CFTR ได้ จึงถือว่าซิสติก ไฟโบรซิส เป็นโรคที่ถ่ายทอดทางพันธุกรรมแบบออโตโซมลักษณะด้อย (autosomal recessive)
แหล่งข้อมูลอื่น

| --- | --- |
การจำแนกโรค: DICD-10: E84 ICD-9-CM: 277.0 OMIM: 219700 MeSH: D003550 DiseasesDB: 3347 SNOMED CT: 190905008
ทรัพยากรภายนอก: MedlinePlus: 000107 eMedicine: article/1001602 Patient UK: ซิสติก ไฟโบรซิส CFTR-Related Disorders Orphanet: 586
cf ใน NIH/UW GeneTests
Search GeneCards for genes involved in Cystic Fibrosis
Cystic Fibrosis Mutation Database
Online Mendelian Inheritance of Man summary of Cystic Fibrosis
Cystic fibrosis has an autosomal recessive pattern of inheritance
สำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว (องค์การมหาชน)

| --- | --- |
Golden Jubilee Museum of Agriculture Office (Public Organization)
ตราสัญลักษณ์ของสำนักงาน
 ภายในพิพิธภัณฑ์
ภาพรวมสำนักงาน
ก่อตั้ง: 23 มิถุนายน พ.ศ. 2539; 28 ปีก่อน (2539-06-23)
สำนักงานก่อนหน้า: พิพิธภัณฑ์การเกษตรเฉลิมพระเกียรติพระบาทสมเด็จพระเจ้าอยู่หัว (พ.ศ. 2545–2552)
ประเภท: องค์การมหาชน
สำนักงานใหญ่: หมู่ 13 ถนนพหลโยธิน ตำบลคลองหนึ่ง อำเภอคลองหลวง จังหวัดปทุมธานี 12120
งบประมาณต่อปี: 247,012,200 บาท (พ.ศ. 2568)
ฝ่ายบริหารสำนักงาน: สมพิศ วงศ์ปัญญา, รักษาการผู้อำนวยการ สำเภาว์ งามเชย, รองผู้อำนวยการ ว่าง, รองผู้อำนวยการ
ต้นสังกัดสำนักงาน: กระทรวงเกษตรและสหกรณ์
เว็บไซต์: เว็บไซต์ของสำนักงาน
สำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว (องค์การมหาชน) เป็นหน่วยงานของรัฐ ประเภทองค์การมหาชน ภายใต้การกำกับดูแลของกระทรวงเกษตรและสหกรณ์ ก่อตั้งขึ้นครั้งแรกในปี พ.ศ. 2539 เป็นพิพิธภัณฑ์การเกษตรเฉลิมพระเกียรติพระบาทสมเด็จพระเจ้าอยู่หัว สังกัดสำนักงานปลัดกระทรวงเกษตรและสหกรณ์ ต่อมาในปี พ.ศ. 2552 ได้รับการยกฐานะเป็นองค์การมหาชน
ประวัติ

ในปี พ.ศ. 2539 สำนักงานปลัดกระทรวงเกษตรและสหกรณ์ได้จัดตั้งพิพิธภัณฑ์การเกษตรเฉลิมพระเกียรติพระบาทสมเด็จพระเจ้าอยู่หัว มีวัตถุประสงค์เพื่อเฉลิมพระเกียรติเนื่องในโอกาสมหามงคลสมัยที่พระบาทสมเด็จพระมหาภูมิพลอดุลยเดชมหาราช บรมนาถบพิตร รัชกาลที่ 9 ทรงครองสิริราชสมบัติครบ 50 ปี สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินมาประกอบพิธีวางศิลาฤกษ์อาคารพิพิธภัณฑ์เมื่อวันที่ 4 กรกฎาคม พ.ศ. 2539 และพระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จพระราชดำเนินเป็นองค์ประธานในพิธีเปิดอาคารเมื่อวันที่ 21 มกราคม พ.ศ. 2545
ต่อมาในปี พ.ศ. 2552 กระทรวงเกษตรและสหกรณ์ได้จัดตั้งสำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว (องค์การมหาชน) โดยการตราพระราชกฤษฎีกาจัดตั้งสำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว (องค์การมหาชน) พ.ศ. 2552 มีผลใช้บังคับตั้งแต่วันที่ 23 มิถุนายน พ.ศ. 2552
สำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว (องค์การมหาชน) จัดตั้งขึ้นโดยมีวัตถุประสงค์หลักในการเผยแพร่พระเกียรติคุณและพระอัจฉริยภาพของพระมหากษัตริย์ไทยกับความสัมพันธ์ในด้านการเกษตรตั้งแต่อดีตถึงปัจจุบัน ตลอดจนเป็นศูนย์กลางในการขับเคลื่อนปรัชญาเศรษฐกิจพอเพียงที่เกี่ยวกับการเกษตร
พิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว เปิดให้บริการวันอังคารถึงวันอาทิตย์
คณะกรรมการ

นาย สำราญ สาราบรรณ์ เป็นประธานกรรมการ
นางสาว เบญจพร ชาครานนท์ เป็นกรรมการผู้ทรงคุณวุฒิ
นางสาว ศิริพร บุญชู เป็นกรรมการผู้ทรงคุณวุฒิ
นาย รัตนะ สวามีชัย เป็นกรรมการผู้ทรงคุณวุฒิ
ผู้ช่วยศาสตราจารย์ ดร. ทวี วัชระเกียรติศักดิ์ เป็นกรรมการผู้ทรงคุณวุฒิ
รองศาสตราจารย์ ดร. ร่วมจิตร นกเขา เป็นกรรมการผู้ทรงคุณวุฒิ
แหล่งข้อมูลอื่น

เว็บไซต์ทางการ
| ด ค กหน่วยงานในกระทรวงเกษตรและสหกรณ์ของไทย |
| --- | --- | --- |
| กรม |  สำนักงานรัฐมนตรี  สำนักงานปลัดกระทรวง  กรมวิชาการเกษตร  กรมประมง  กรมปศุสัตว์  กรมชลประทาน  กรมพัฒนาที่ดิน  กรมส่งเสริมการเกษตร  กรมส่งเสริมสหกรณ์  สำนักงานการปฏิรูปที่ดินเพื่อเกษตรกรรม  สำนักงานมาตรฐานสินค้าเกษตรและอาหารแห่งชาติ  สำนักงานเศรษฐกิจการเกษตร  กรมตรวจบัญชีสหกรณ์  กรมฝนหลวงและการบินเกษตร  กรมการข้าว  กรมหม่อนไหม  |  |
| รัฐวิสาหกิจ |  องค์การส่งเสริมกิจการโคนมแห่งประเทศไทย  องค์การตลาดเพื่อเกษตรกร  องค์การสะพานปลา  การยางแห่งประเทศไทย  |  |
| องค์การมหาชน |  สถาบันวิจัยและพัฒนาพื้นที่สูง (องค์การมหาชน)  สำนักงานพัฒนาการวิจัยการเกษตร (องค์การมหาชน)  สำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว (องค์การมหาชน)  |  |
กี่เพ้า

ภาพโฆษณาในทศวรรษ 1930 แสดงภาพหญิงจีนในชุดฉีผาว
สตรีในราชสำนักจีน ในยุคราชวงศ์ชิง
กี่เพ้า (จีนกลาง: 旗袍 ฉีผาว, จีนกวางตุ้ง: 旗袍 ฉองซำ, อังกฤษ: Cheongsam หรือ Mandarin gown) เป็นเครื่องแต่งกายสำหรับสตรีชาวจีน มีลักษณะเหมือนเสื้อ มีชายเสื้อยาวปกคลุมท่อนขา ขนาดพอดีตัว ด้านข้างมีตะเข็บผ่าเพื่อให้ก้าวขาได้สะดวก รูปแบบของฉีผาวในปัจจุบัน ได้รับการปรับปรุงในช่วงคริสต์ทศวรรษ 1920 ในเมืองเซี่ยงไฮ้ ให้มีรูปทรงแนบกับสรีระ เพื่อเน้นทรวดทรงของผู้สวมใส่ เป็นแฟชั่นที่นิยมในสังคมคนชั้นสูงของจีนในช่วงปลายราชวงศ์ชิง จนถึงช่วงสงครามโลกครั้งที่สอง  มีการดัดแปลงให้ชายฉีผาวสั้นลง ปรับปรุงแบบคอปก และเนื้อผ้าแบบต่าง ๆ
ฉีผาว เป็นเครื่องแต่งกายของหญิงแมนจูในยุคราชวงศ์ชิงในคริสต์ศตวรรษที่ 17 มาจากคำว่า ฉี (旗, ธง) และ ผาว (袍, เสื้อ) ในภาษาแต้จิ๋ว ในปี ค.ศ. 1636 ผู้ปกครองจีนในขณะนั้นได้ออกกฎหมายบังคับให้ทุกคน รวมทั้งชาวฮั่นให้แต่งกายและตัดผมแบบแมนจู
ในภาษาอังกฤษเรียกเครื่องแต่งกายแบบนี้ว่า Cheongsam มาจากเสียงอ่าน chèuhngsàam จากภาษากวางตุ้ง ของศัพท์เซี่ยงไฮ้คำว่า zǎnze (長衫, 'long shirt/dress') และเรียกเครื่องแต่งกายในลักษณะเดียวกัน สำหรับเพศชายว่า Changshan (長衫; Chángshān)
แหล่งข้อมูลอื่น

The Unforgettable Art of Qipao
อัยมัน อัซเซาะวาฮิรี

| อัยมัน อัซเซาะวาฮิรี |
| --- | --- |
أيمن الظواهري‎
อัซเซาะวาฮิรีใน ค.ศ. 2001

เอมีร์แห่งอัลกออิดะฮ์ คนที่ 2
ดำรงตำแหน่ง 16 มิถุนายน ค.ศ. 2011 – 31 กรกฎาคม ค.ศ. 2022
ก่อนหน้า: อุซามะฮ์ บิน ลาดิน
รองเอมีร์แห่งอัลกออิดะฮ์
ดำรงตำแหน่ง 1988–2011
ก่อนหน้า: ก่อตั้งตำแหน่ง
เอมีร์แห่งญิฮาดอิสลามอียิปต์
ดำรงตำแหน่ง 1991–1998
ก่อนหน้า: มุฮัมมัด อับดุสซะลาม ฟะร็อจญ์
ถัดไป: ยุบเลิกตำแหน่ง (รวมเข้ากับอัลกออิดะฮ์)
 
ข้อมูลส่วนบุคคล
เกิด: อัยมัน มุฮัมมัด เราะบีอ์ อัซเซาะวาฮิรี 19 มิถุนายน ค.ศ. 1951(1951-06-19) กีซา ราชอาณาจักรอียิปต์
เสียชีวิต: 31 กรกฎาคม ค.ศ. 2022(2022-07-31) (71 ปี) คาบูล ประเทศอัฟกานิสถาน
สาเหตุการเสียชีวิต: ถูกโจมตีจากโดรน
คู่สมรส:   Azza Ahmed (สมรส 1978; เสียชีวิต 2001)  Umaima Hassan 
บุตร: 7
ศิษย์เก่า: มหาวิทยาลัยไคโร
อาชีพ: ศัลยแพทย์

ยศที่ได้รับการแต่งตั้ง
รับใช้:   กองทัพบกอียิปต์ (1974–1977)  ญิฮาดอิสลามอียิปต์ (1980–1998)  อัลกออิดะฮ์ (1988–2022) 
ประจำการ: 1980–2022
ชั้นยศ: นายพลเอมีร์แห่งอัลกออิดะฮ์
การยุทธ์:  สงครามโซเวียต–อัฟกานิสถาน  สงครามต่อต้านการก่อการร้าย †  สงครามในอัฟกานิสถาน 
 

อัยมัน มุฮัมมัด เราะบีอ์ อัซเซาะวาฮิรี (อาหรับ: أيمن محمد ربيع الظواهري, อังกฤษ: Ayman Mohammed Rabie al-Zawahiri; 19 มิถุนายน พ.ศ. 2494 – 31 กรกฎาคม พ.ศ. 2565) เป็นนักเทววิทยาอิสลามชาวอียิปต์ ซึ่งเคยเป็นผู้นำของกลุ่มก่อการร้ายอัลกออิดะฮ์ ก่อนหน้านั้นเขาเคยเป็น "เอมีร์" (emir) คนที่สองและคนสุดท้ายของญิฮาดอิสลามอียิปต์ โดยสืบทอดตำแหน่งเอมีร์สืบต่อจากอับบัด อัล-ซูมาร์ เมื่อเขาถูกทางการอียิปต์ตัดสินจำคุกตลอดชีวิต ภรรยาของอัซเซาะวาฮิรีและลูกสามคนจากทั้งหมดหกคนถูกสังหารในการโจมตีทางอากาศในอัฟกานิสถานโดยกองทัพสหรัฐเมื่อปลายปี พ.ศ. 2544 หลังเหตุวินาศกรรม 11 กันยายน พ.ศ. 2544 จนถึงวันที่ 2 พฤษภาคม พ.ศ. 2554 เขาได้รับการสันนิษฐานว่าเป็นหัวหน้าในนามของกลุ่มอัลกออิดะฮ์ภายหลังการเสียชีวิตของอุซามะฮ์ บิน ลาดิน ซึ่งรายงานดังกล่าวได้รับการยืนยันจากข้อมูลข่าวของกองบัญชาการใหญ่อัลกออิดะฮ์เมื่อวันที่ 16 มิถุนายน หลังจากเหตุวินาศกรรม 11 กันยายน กระทรวงการต่างประเทศสหรัฐเสนอเงินรางวัล 25 ล้านดอลล่าร์สหรัฐสำหรับข้อมูลที่จะนำไปสู่การจับกุมตัวอัซเซาะวาฮิรี
อัซเซาะวาฮิรีได้รับรายงานว่าเป็นศัลยแพทย์ได้รับวุฒิบัตร เมื่อองค์กรของเขาถูกรวมเข้ากับกลุ่มอัลกออิดะฮ์ของบิน ลาดิน เขาได้กลายมาเป็นที่ปรึกษาส่วนตัวและแพทย์ของบิน ลาดิน เขาพบกับบิน ลาดินครั้งแรกในญิดดะฮ์เมื่อปี พ.ศ. 2529 อัซเซาะวาฮิรีแสดงให้เห็นว่ามีความเข้าใจลึกและรุนแรงในเทววิทยาอิสลามและประวัติศาสตร์อิสลาม เขาสามารถพูดภาษาอาหรับ ภาษาอังกฤษ และภาษาฝรั่งเศส อัซเซาะวาฮิรีถูกคว่ำบาตรจากทั่วโลกตามข้อมติคณะมนตรีความมั่นคงแห่งสหประชาชาติที่ 1267 เนื่องจากเป็นสมาชิกหรือสังกัดอัลกออิดะฮ์
ในปี พ.ศ. 2541 อัซเซาะวาฮิรีได้รวมกลุ่มญิฮาดอิสลามอียิปต์เข้ากับอัลกออิดะฮ์อย่างเป็นทางการ ตามรายงานของอดีตสมาชิกอัลกออิดะฮ์ เขาได้ทำงานอยู่ในองค์กรอัลกออิดะฮ์นับตั้งแต่การก่อตั้งและเป็นสมาชิกอาวุโสของสภาชูรา เขามักจะถูกอธิบายอยู่บ่อยครั้งว่าเป็น "ผู้แทน" ของอุซามะฮ์ บิน ลาดิน ถึงแม้ว่าผู้เขียนชีวประวัติของบิน ลาดินที่ถูกเลือกนั้นกล่าวถึงเขาว่าเป็น "สมองที่แท้จริง" ของอัลกออิดะฮ์
ในวันที่ 31 กรกฎาคม พ.ศ. 2565 เขาเสียชีวิตจากการโจมตีด้วยโดรนของสหรัฐที่อัฟกานิสถาน
แหล่งข้อมูลอื่น

อัยมัน อัซเซาะวาฮิรี ที่เว็บไซต์ Curlie
Counter Extremism Project profile
Tag Archives: Ayman al Zawahiri – Page 1
Tag Archives: Ayman al Zawahiri – Page 2
Tag Archives: Ayman al Zawahiri – Page 3
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  สเปน  ฝรั่งเศส  BnF data  เยอรมนี  อิสราเอล  สหรัฐ  สวีเดน  เช็กเกีย 
อื่น ๆ:  IdRef
สมประสงค์ สิงหวนวัฒน์

| สมประสงค์ สิงหวนวัฒน์ |
| --- | --- |
ชื่อเกิด: สมประสงค์ สิงหวนวัฒน์
รู้จักในชื่อ: ตั้ม
เกิด: 28 ธันวาคม พ.ศ. 2506 (60 ปี)
แนวเพลง: ป็อป ป๊อปร็อก
อาชีพ: นักร้อง
ช่วงปี: พ.ศ. 2525 - ปัจจุบัน
ค่ายเพลง: นิธิทัศน์ (2525-2530)  แกรมมี่ (2531-2536, 2553) บีเอ็มจี (2540) ต่าล้าลา (2549-ปัจจุบัน)
สมประสงค์ สิงหวนวัฒน์ หรือ ตั้ม สมประสงค์ สิงหวนวัฒน์ เกิดเมื่อวันที่ 28 ธันวาคม พ.ศ. 2502 เป็นนักร้องชายชาวไทย ที่คร่ำหวอดในวงการเพลงมาอย่างยาวนาน มีชื่อเสียงจากเพลง "ช่างไม่รู้เลย" ในอัลบั้มเดี่ยว